Gandia posa en marxa un dispositiu especial amb motiu de la festivitat de Tots Sants
25 octubre 2024

## Gandia posa en marxa un dispositiu especial amb motiu de la festivitat de Tots Sants25 octubre 2024Última actualització: 25 octubre 2024

![](../gestion/img/2608de96635e12b8a8d23af357245c574f7a98b9217d8f9ad5f486cd0b7c30d9.jpg)  
  

L'**alcalde de Gandia, José Manuel Prieto**; el **regidor de Serveis Bàsics al Ciutadà i Qualitat Urbana, Jesús Naveiro**; i la **regidora de Seguretat Ciutadana, Lydia Morant**, han visitat aquest matí el cementeri municipal per comprovar de primera mà els preparatius que s'estan realitzant amb motiu de la celebració de **Tots Sants**.

  
Aquest dispositiu es durà a terme els **dies 26, 27 d’octubre i del 31 d'octubre fins al 3 de novembre al cementeri municipal** i té per objectiu que totes les persones que visiten durant aquests dies el Camp Sant ho facen en les millors condicions de seguretat i comoditat.  
  
En primer lloc, Prieto ha destacat que s'ha realitzat com cada any una **actuació intensiva al recinte** que ha consistit en actuacions a les zones verdes, revisió de materials i instruments necessaris, instal·lació de contenidors per donar cabuda a totes restes que es generen, a més derepassar la pintura vial.

  
Un altre aspecte que ha destacat és que **l'horari del cementeri s'amplia, ja que obrirà les portes des de 8:00 de matí fins a les 18:30 hores del dia 29 d'octubre i fins al dia 3 de novembre**.

  
Pel que fa al **trànsit i els accessos**, l'alcalde ha destacat que s'incrementa el servei amb quatre agents de la Policia Local per torn, a més de comptar amb la col·laboració de Protecció Civil que aportarà un responsable i tres voluntaris. D'altra banda, hi haurà **servei preventiu sanitari de Creu Roja disponible de 09.00 a 18.30 hores** per atendre qualsevol emergència.  
  
El dispositiu també inclou un servei especial de **La Marina Gandiense amb ampliació d'horari del 29 d'octubre a l'1 de novembre**. Els **horaris d'eixida des del Grau cap al cementeri seran en intervals d'una hora des de les 09.00 fins a les 13.00 hores, i des de les 16.00 fins a les 18.00 hores**.

  
Les **eixides des del cementeri fins al Grau seran a les 09:30, 10:30 i així successivament**.

  
Prieto ha recomanat la utilització del transport públic per evitar aglomeracions i seguir les indicacions de la senyalització i dels agents per assegurar una visita tranquil·la i organitzada.  
  
_"Posem en marxa un ampli dispositiu perquè estem davant d'un dia important per a tots aquells que visitarem el cementeri aquests dies per a recordar a totes les persones que estimem"_, ha finalitzat.

[Twittear](https://twitter.com/share)